**Informacija Vilniaus miesto ugdymo įstaigoms dėl Vilniaus pedagoginės psichologinės tarnybos darbo karantino metu**

Vilniaus pedagoginė psichologinė tarnyba (toliau – Tarnyba), vadovaudamasi Lietuvos Respublikos švietimo, mokslo ir sporto ministro 2020 m. kovo 13 d. Nr. V-36 įsakymu „Dėl situacijos, susijusios su koronavirusu“, darbą vykdo nuotoliniu būdu.

Tarnybos specialistai nuotoliniu būdu teikia metodinę pagalbą mokyklų administracijai, Vaiko gerovės komisijoms, švietimo pagalbos specialistams.

Tarnybos specialistai nuotoliniu būdu teikia individualias konsultacijas mokinių tėvams (globėjams) ir mokiniams.

Dėl konsultacijų prašome kreiptis el. paštu nuotolinis.ugdymas@vilniausppt.lt,

arba tel. **(85) 2 65 09 08**.

 Registruojantis **el.paštu**, prašome nurodyti rūpimą klausimą, konsultacijos tikslą.

Registracija telefonu vykdoma darbo dienomis: **9.00-16.00 val. (penktadieniais 9.00-15.00 val.) Pietų pertrauka 12.00-12.45 val.**

Vaikų įvertinimas dėl specialiųjų ugdymosi poreikių nustatymo, vaikų brandumo įvertinimas dėl paankstinto priešmokyklinio ugdymo, vaikų kalbos ir komunikacijos sutrikimų įvertinimas karantino metu **nevykdomas**.

Mokinių specialiųjų ugdymosi poreikių įvertinimas, pradėtas Tarnyboje iki situacijos dėl koronaviruso grėsmės paskelbimo, bus tęsiamas pasibaigus karantinui.

Atšauktos konsultacijos ir sustabdyti pedagoginiai psichologiniai įvertinimai bus atnaujinti pasibaigus karantinui. Konsultacijų laiką suderinsime su tėvais (globėjais).

Vaikų, kurių pedagoginis psichologinis įvertinimas buvo pilnai užbaigtas iki karantino paskelbimo, pažymos dėl specialiųjų ugdymosi poreikių pirminio/pakartotino įvertinimo ir(ar) švietimo pagalbos skyrimo (7 ir 8 priedai) rengiamos. Pažymos bus atiduodamos tėvams (globėjams) pasibaigus karantinui.

Daugiau aktualios ar atnaujintos informacijos ir pranešimų rasite Tarnybos svetainėje <http://vilniausppt.lt/>

**Su šia informacija prašome supažindinti mokyklos bendruomenę.**

Vilniaus pedagoginės psichologinės tarnybos administracija